C 149/158
RO
Jurnalul Oficial al Uniunii Europene
28.4.2023
Miercuri, 19 oktombrie 2022 Textul propus de Comisie
Amendamentul
Respectivele acte de punere în aplicare enumeră porturile învecinate de transbordare a containerelor situate în afara Uniunii, dar la mai puțin de 300 de mile marine de teritoriul Uniunii, în care proporția transbordării de containere, măsurată în unități echivalente cu 20 de picioare, depășește 65 % din traficul total de containere din portul respectiv în cursul celei mai recente perioade de 12 luni pentru care sunt disponibile date relevante.
În sensul listei respective, containerele sunt considerate trans­ bordate atunci când sunt descărcate de pe o navă în port cu unicul scop de a fi încărcate pe o altă navă.
Porturile situate într-o țară terță care aplică efectiv măsuri la fel de ambițioase ca cerințele prevăzute în prezentul regulament nu sunt incluse.
Respectivele acte de punere în aplicare se adoptă în con­ formitate cu procedura de examinare menționată la articolul 27 alineatul (3).
Amendamentul 60 Propunere de regulament Articolul 2 – alineatul 2 b (nou) Textul propus de Comisie
Amendamentul
În ceea ce privește energia folosită în călătoriile efectuate de navele de pasageri, altele decât navele de croazieră, între un port de escală aflat sub jurisdicția unui stat membru și un port de escală aflat sub jurisdicția aceluiași stat membru, situat pe o insulă cu mai puțin de 100 000 de rezidenți permanenți și în ceea ce privește energia folosită în timpul staționării navelor într-un port de escală din insula respectivă, statele membre pot să scutească anumite rute și porturi de aplicarea alineatului 1 literele (a) și (b).
Înainte ca scutirile să intre în vigoare, statele membre le notifică Comisiei, care le publică în Jurnalul Oficial al Uniunii Europene.
Nicio astfel de scutire nu se aplică după 31 decembrie 2029.